4. razred, slovenščina, 16. 4. 2020

Pozdravljeni!

Kaj smo že delali zadnjič? Tvorili ste besedilo, opis izbranega poklica. Besedilo ste mi morali poslati na moj e-naslov. Nekateri učenci tega še niso naredili.

**DANES JE NA VRSTI PRILJUBLJENA NAGAJIVKA - VEJICA.**

Rabiš SDZ, zvezek in peresnico.

* V delovnem zvezku, na str. 64. preberi naslov, ključni besedi in reši 1. nalogo.(TO ŽE VEŠ.)
* Ustno odgovori na vprašanja pri 2. nalogi.
* Preberi 3. nalogo, stran 65. S pisanimi črkami napiši odgovore. (vejica,pika,pika, klicaj, vprašaj, vejica, ……..).
* V 4. nalogi poveži, kar spada skupaj. (a - sredi povedi, b – malo začetnico)
* 5. naloga

Preberi navodilo.

Vsako poved preberi glasno, premisli in vstavi vejico.

Ko končaš, preberi poved še enkrat na glas. Upoštevaj postavljene vejice.

* Za vajo reši 6. nalogo. Preberi strip.
* Razmisli in odgovori. Preberi strip in dopolni. (vejico, malo)
* Preveri naloge - interaktivno gradivo.
* Zapis v zvezek

16. 4. 2020

**VEJICA**

**Pika, vprašaj, klicaj in vejica so ločila.( .?!,)**

**Piko, vprašaj in klicaj pišemo na koncu povedi.**

*Pišem nalogo. Kaj delaš? Živijo!*

**Vejico pišemo v povedi, kadar kaj naštevamo.**

V puščici imaš svinčnik, radirko, pero in barvice.

**Pri naštevanju pred besedico *in* ne pišemo vejice.**

**1. Naslednje besedilo pravilno prepiši v zvezek. Manjkajo ločila in besedica in.**

 **Piši s pisanimi črkami.**

Lastovica pogosto gnezdi v hlevih zapuščenih kmečkih hišah lopah pod mostovi pod strehami Ostržek je majhne postave in je narejen iz lesa Čarodej pri svojem delu uporablja čarovniško palico klobuk različne barvne rute Čevljar obutev očisti popravi napake zlošči V nahrbtnik si je zložil hrano rezervna oblačila kompas Gozdar podira drevesa jih klesti žaga opravlja druga gozdno varstvena dela Po navadi je oblečena v dolgo črno krilo rdečo bluzo pleten telovnik

 **2. V zvezek prepiši pravilne zapise besed.**

ne bo nebo nisem ni sem

ne bomo nebomo nisva ni sva

 **3. Trdilne povedi zanikaj. V zvezek napiši samo nikalne povedi.**

**TRDILNA POVED NIKALNA POVED**

Primer: Grem v šolo. **Ne grem v šolo.**

Imam časa za igro.

Mama me je oštela.

Hočem brati knjigo.

Oblekel bom pižamo.

Umil si bom zobe.

Ugasnil bom luč.

Štel bom ovčke in zaspal.

Rešitve posredujem v petek.